Operacija Freedom Deal
Operacija Freedom Deal je kodni naziv za američku zračnu kampanju na teritoriju Kambodže, koja se vodila od 19. svibnja 1970. do 15. kolovoza 1973. godine. Operacija je bila nastavak ranijeg bombardiranja u sklopu operacije Menu, a koje se odvijalo u kontekstu Kambodžanskog građanskog rata i Vijetnamskog rata, te se nadovezivala na raniju kopnenu operaciju. 

Za razliku od operacije Menu, Freedom Deal je obuhvatila znatno veći teritorij te je nanijela znatno više štete na teritoriju Kambodže. Inicijalne mete bile su, kao i ranije, baze Vijetnamske narodne armije i Việt Cộnga, međutim kako je vrijeme odmicalo, bombardiranja su sve više bila usmjerena protiv gerilskih trupa Crvenih Kmera. Naime, kako je Lon Nolova vlada u potpunosti podržala Nixonovu operaciju, komunistički gerilci, koji su ostali jedini aktivni protivnik države u građanskom ratu, postali su nova meta. Američko bombardiranje tako je pomagalo Lonu u njegovoj vlastitoj borbi protiv komunista. 

Kao i ranije, većinu bombardiranja odrađivali su B-52 bombarderi, a obuhvaćeni teritorij bila je praktički cijela istočna polovica zemlje. Točan broj žrtava bombardiranja teško je procijeniti, ali iste se zasigurno broje u desecima tisuća. Ova operacija bila je izrazito kontroverzna odluka u Sjedinjenim Državama, a njezina direktna posljedica bila je Rezolucija o ratnim ovlastima, koju je u studenom 1973. godine donio američki Kongres.

Izvori

Literatura 
Objavljeni vladini dokumenti
 Nalty, Bernard C., Air War over South Vietnam, 1968–1975. Washington DC: Air Force Museums and History Program, 2000. 
 Nalty, Bernard C., The War Against Trucks: Aerial Interdiction in Southern Laos, 1968–1973 . Washington DC: Air Force Museums and History Program, 2005. 

Sekundarni izvori
 Arnold Isaacs, Gordon Hardy, MacAlister Brown, et al., Pawns of War: Cambodia and Laos. Boston: Boston Publishing Company, 1987. 
 Lipsman, Samuel, Stephen Weiss, et al., The False Peace: 1972–74, Boston: Boston Publishing Company, 1985. 
 Morocco, John, Operation Menu in War in the Shadows. Boston: Boston Publishing Company, 1988. 
 Morocco, John, Rain of Fire: Air War, 1969–1975. Boston: Boston Publishing Company, 1985. 
 Shawcross, William, Sideshow: Kissinger, Nixon, and the Destruction of Cambodia''. New York: Washington Square Books, 1979. 

1970-e
Vijetnamski rat
Američki ratni zločini
Kambodžanska vojna historija
Kmerska Republika
Crveni Kmeri